《别蒙惟易欧阳兴善归南海》
明代·韩上桂

西北多浮云，摇曳过城阙。远接江上山，近映杯中月。

月色正朦胧，天风仍觱发。归道叹悠长，常恐芳华歇。

芳华念故园，春草忆王孙。高屏横翠嶂，远树澹孤村。

漱石厉其齿，枕流涤烦喧。故人音信杳，谁共对清言。

清言怀彼美，室远心则迩。一为蒙庄生，一为欧冶子。

利器既鲜俦，逍遥托万里。同志不同归，相思付兰芷。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。